หลังจากที่กินร้านจีนใกล้เคียงมาหลายครั้ง ก็ถึงเวลาต้องลองอะไรแปลกใหม่บ้าง

ร้านนี้เป็นร้านจีนบ้านๆ มีเมนูเกี๊ยวหลากหลาย และอาหารอื่นๆ ผัก ปลา หมู ข้าว เส้น ร้านตกแต่งธรรมดา พนักงานพูดไทยได้บ้างไม่ได้บ้าง แต่ก็บริการดี

วันนี้ไปหลายคน เลยได้สั่งหลายอย่าง (แต่ถ่ายรูปไม่ทัน เพราะหิวมาก >.<) อาหารที่ทานไปวันนี้มีเกี๊ยวน้ำไส้หมูสับผักกาดดอง เกี๊ยวทอด (หน้าตาเหมือนเกี๊ยวซ่า) หมั่นโถว ผัดถั่วแขก กุ้งพริกเกลือ หมูสามชั้นผัด (ถ้าคนชอบมันจะชอบมาก เพราะมันมันได้ใจ) บะหมี่ผัดผัก (เส้นเหมือนอูด้งผัดกับกวางตุ้ง) เต้าหู้ผัดไข่ (จะมีน้ำนิดๆ เหมือนเต้าหู้น้ำแดง อร่อยดี) ปลาเปรี้ยวหวาน และข้าวผัดหยางโจว 

อาหารอร่อยทุกอย่าง ขนาดกำลังดี แล้วก็ไม่ต้องรอนาน กินทั้งหมดนี้ รวมเครื่องดื่มแล้วตกคนละ 220 บาทเท่านั้น